UGARTE ZUBIZARRETA (EH Bildu, 2018-05-31):
Bueno, egun on denoi.
Nik ere ez dut denbora gehiegi emango gaia aztertzen.
Teorian ados nago Becerra jaunak esan duenarekin: Garraio publikoa sustatu behar dela, ibilgailu pribatuaren erabilera baztertu behar dela eta politika publikoak norabide horretan egin behar ditugula.
Baina gero hori kasuistika praktikora eramaten dugunean, uste dut Elkarrekin Podemosek ez duela asmatzen. Ez zuela asmatu Variante Sur Ferroviariaren proiektuarekin, ez duela asmatzen ere 5. linearen proiektuaren defentsa sutsua egiterakoan.
Eta, beno, arrazoia oso sinplea da eta da Eusko Jaurlaritza bera ere zalantzan jartzen ari dela proiektu honen bideragarritasuna.
Izan ere, badira alternatibak. Euskal Herria Bilduk Galdakaon eta Basaurin duen jendeak enkargatu zuen proiektu bat. Proiektu horrek alternatiba bat jasotzen zuen. Alternatiba hori askoz merkeagoa da eta alternatiba horrek ezbaian jartzen du L5aren proiektua.
Orduan, beno, azkenean adostu egin dugu Alderdi Jeltzalearekin eta Alderdi Sozialistarekin erdibideko bat, eta erdibideko horrek, hain zuzen ere, hori jartzen du zalantzan, ezta?
Esaten duena da garraio publikoa sustatu egin behar dela, garraio publiko hori sustatzeko EuskoTrenen lineekin konexio bat egon behar dela Galdakaoraino eta Galdakoako Ospitaleraino, horiek baitira hain zuzen ere populazio nukleo handiak edo mugikortasun nukleo handiak behar dituztenak eta L5a azkenean izango litzateke proiektu horren bikoizte bat.
Hau da, zerbitzu hori emateko ez dugu behar linea metro bat. Badaude alternatibak errazagoak direnak, zeren gainera L5a "fondo de saco" bat baino ez zen izango eta, beraz, ez lituzke konponduko orokorrean dauden arazoak eta Bizkaian dagoen arazo nagusienetako bat eskualdeen arteko lotune falta, ezta?
Galdakao da 24.000 bat biztanleko herri bat, ez dauka trenbidezko konexiorik eta uste dugu behar-beharrezkoa dela, baina beharrezkoa dela EuskoTrenekin, ez L5aren linearekin.
Orduan, beno, hori ikusita, uste dugu erdibideko honek nolabait ere ahalbidetzen duela proiektu alternatibo hori mailan jartzea eta serio aztertu dadila, izan ere lehenengo puntuan hori adostu duguna da.
Hau da, gaur egun mahai gainean dauden proposamen ezberdinak eta alternatiba ezberdinak aztertu egin daitezela. Eta orduan, guk uste dugu, albiste ona dela L5aren proiektua alboratu eta konexioak, inportanteena dena, konexioak ziurtatzea.
Orduan, lehenengo puntuan zer egin dugu? Konexio horiek ziurtatu. Hau da, Galdakao eta Galdakaoko Ospitalea konektatuta egongo dira. Eta konektatuta egon dira trenbidearekin, garraio publiko sostengarri batekin eta, zentzu horretan, nik uste dut ondo dagoela.
Bigarren puntua, Elkarrekin Podemosen proposamena ere, oso lotuta zegoen presekin, ezta? Eta nik uste dut hor badagoela puntu populista bat, niri ez zaidana gustatzen, agian kudeaketan aritu naizelako, baina errekurtso publikoak finituak dira eta ezin gara egon, etengabean presa sartzen proiektu ezberdinekin, etengabean presa sartzen, noraezean eta ondo aztertu gabe, proiektu ezberdinak garatzeko.
Zeren mota honetako proiektu bat egitea, exekuzio proiektu bat, alternatiben proiektu bat, baina exekuzio proiektu bat egitea oso gauza garestia da, eta uste dut, ezin dugula egin "a lo loco", Elkarrekin Podemosek planteatzen duen bezala.
Uste dut Elkarrekin Podemosen planteamendua, esan dudan bezala, oso "a lo loco" egina dela, hilabeteko epean garraio agintaritzaren barruan, proiektu hau sustatzeko, exekuzio proiektua planteatzea, uste dut ez dela momentu honetan Eusko Jaurlaritzaren errekurtsoak modu egoki batean erabiltzeko bidea.
Uste dut Bizkaiko Garraio Agintaritzaren barruan ematen ari den eztabaida honetan eta garatzen ari den plan estrategiko honetan landu beharreko kontu bat dela, aztertu egin behar dela, eta, evidentemente, plan estrategiko horretan sartu behar dela, baina ez hilabete batean eta diru kantitateak zehaztuz.
Hau da, prebio bat behar da, lehen aipatu dudan bezala, eta prebio hori egiteko konpromisoa hartzen da gaur eta guk uste dugu hori ona dela.
Eta gero, azkenik ere, Euskal Herria Bilduk badauka obsesio bat, Gipuzkoan lortu genuen, baina gainontzeko lurraldeetan ez da lortu, eta da txartel bakarrarena.
Hau da, azpiegituretan oso zentratuta gaude, azpiegitura berriak egiten eta inbertsio handiak egiten oso zentratuta gaude, eta ez daukagu inolako pentsamendurik garraio hori intermodala izan dadin, pertsona bat toki batetik bestera joateko txartel berdinarekin joan dadin, konexioak egon daitezen, garraio publiko hori antolatua eta intermodala izan dadin, eta abar.
Eta uste dut, zentzu horretan, aukera bat galdu duela Elkarrekin Podemosek hori sustatzeko eta erdibidekoan nik uste dut hori dela lortu duguna ere, hau da, Gipuzkoan duela urte batzuk lortu zena, 2013an lortu zena, bada garaia 2018an Bizkaian ere lortzeko.
Azkenean, arazoa Bizkaian garraio publikoa konektatuta ez egoteko eta txartel bakarraren proiektua gauzatua ez egoteko, arrazoiak ekonomikoak dira.
Eta uste dugu hor operadore ezberdinekin Bizkaiko Aldundiak egin duena baino askoz hobeto jardun behar duela, uste dugu Eusko Jaurlaritzak horretan ere egin duena baino askoz hobeto jardun behar duela.
Eta gaur hemen onartzea Bizkaian txartel bakarra gauzatzeko mekanismoak jarri behar direla eta elkarrizketak sustatu behar direla, uste dugu emaitza ona dela Euskal Herria Bildurentzat.
Eta besterik gabe, nik uste dut akordioa ona dela eta, gure aldetik behintzat, satisfazio handia.